که زه یو ساینسټیفیک او منطقي انسان اوسم او هرې پدیدې او پېښې ته د ساینسي تیوریو او علمي میتودونو له عینکو وګورم، نو له ورایه تر سترګو کېږي چې که یوې خواته لومړني انسان په طبیعي پېښو او د طبیعت په بېلا بېلو اجسامو کې خپل خدای لیده چې د مذهب (انیمیزم – animism) اساسي مفاهیم او ستون پرې ودان شول، نو بل خوا همدې انسان له لرګي څخه د ځان د دفاع لپاره وسله او د پایښت لپاره اور هم ایجاد و کشف کړل، چې دا ایجاد و کشف پخپله د ساینسي عمل او علمي روش نتایج جوړوي